

VLADA REPUBLIKE HRVATSKE

Zagreb, 15. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo graditeljstva i prostornoga uređenja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Programa zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, broj 150/11, 119/14, 93/16 i 116/18) i točke V. stavka 1. Odluke o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj (Narodne novine, broj 60/18), Vlada Republike Hrvatske je na sjednici održanoj \_\_\_\_\_\_\_\_\_\_ 2019. godine donijela

**ODLUKU**

**o donošenju Programa zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice**

**I.**

Donosi se Program zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice, u tekstu koji je dostavilo Ministarstvo graditeljstva i prostornoga uređenja aktom, klase: 371-01/19-01/55, urbroja: 531-01-19-18, od 11. ožujka 2019. godine.

**II.**

Zadužuje se Ministarstvo graditeljstva i prostornoga uređenja da Program iz točke I. ove Odluke objavi na svojim internetskim stranicama.

**III.**

Zadužuje se Ministarstvo graditeljstva i prostornoga uređenja da, sukladno Odluci o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj, u roku od 3 mjeseca od dana stupanja na snagu ove Odluke, izradi i dostavi Vladi Republike Hrvatske Program zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla i na drugim područjima u Republici Hrvatskoj.

**IV.**

Ova Odluka stupa na snagu danom donošenja, a objavit će se u Narodnim novinama.

KLASA:

URBROJ:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Točkom V. stavkom 1. Odluke o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj (Narodne novine, broj 60/18) propisano je da se zbrinjavanje stanovnika i uklanjanje ostataka porušenih zgrada provodi u skladu s programom zbrinjavanja kojeg, na prijedlog Ministarstva graditeljstva i prostornoga uređenja i Središnjeg državnog ureda za obnovu i stambeno zbrinjavanje, donosi Vlada Republike Hrvatske.

Na području Hrvatske Kostajnice Središnji državni ured za obnovu i stambeno zbrinjavanje pristupio je, temeljem Zaključka Vlade Republike Hrvatske Klasa: 022-03/18-07/106, ur. broj: 50301-27/25-18-1 od 15. ožujka 2018. godine i Odluke o kriterijima i načinima za stambeno zbrinjavanje stanovnika zgrada i uklanjanje ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice i drugih područja u Republici Hrvatskoj („Narodne novine“, broj 60/18), obnovi stambenih jedinica iz stambenog fonda Republike Hrvatske s kojima raspolaže na području Hrvatske Kostajnice.

Predmetnom Odlukom donosi se Program zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla na području Hrvatske Kostajnice za stanovnike Hrvatske Kostajnice za koje je Republika Hrvatska osigurala smještaj u stambenim jedinicama kojima raspolaže na području Hrvatske Kostajnice.

Ministarstvo graditeljstva i prostornoga uređenja zadužuje se da u roku od tri mjeseca izradi i Vladi Republike Hrvatske dostavi Program zbrinjavanja stanovnika zgrada i uklanjanja ostataka porušenih obiteljskih kuća i drugih stambenih zgrada koje su uništene ili oštećene zbog klizanja tla i za druga područja u Republici Hrvatskoj.